Fedarer
ఇండియన్‌ వేల్స్‌ విజేత
ఇండియన్‌ వేల్స్‌: స్విస్‌ దిగ్గజం రోజర్‌ ఫెదరర్‌ మరో టైటిల్‌ను సాధించాడు.35 సంవత్సరాల ఫెదరర్‌ ఎటిపి ఇండియన్‌ వేల్స్‌ మాస్టర్స్‌ టోర్నీ ఫైనల్లో తన దేశానికి చెందిన స్లాస్‌ వావ్రింకాపై గెలుపొందాడు.రెండు వరుస సెట్లలో ఫెదరర్‌ 6-4,7-5త వావ్రింకాను ఓడించాడు.ఈ విజయంతో ఫెద రర్‌ అరుదైన ఘనత అందుకున్నాడు.ఇప్పటి వరకు నొవాక్‌ జుకోవిచ్‌ (సెర్బియా) ఇండియన్‌ వేల్స్‌ టైటిల్‌ను అయిదు సార్లు గెలుచుకున్నాడు.తాజా విజయంతో ఫెదరర్‌ జుకోవిచ్‌ సరసన నిలిచాడు.ఫెదరర్‌ గతంలో 2004,05,06,12లో ఇండియన్‌ వేల్స్‌ టైటిల్‌ను కైవసం చేసుకున్నాడు.గాయం కారణంగా ఫెదరర్‌ 2016 ఇండియన్‌ వేల్స్‌ టోర్నీకి దూరమైన సంగతి తెలిసిందే.ఈ సందర్భంగా ఫెదరర్‌ మాట్లాడుతూ ఈ ఏడాదిఆరంభంలో ఆస్ట్రేలియాన్‌ ఓపెన్‌ను గెలువడం ఆశ్చర్యకరంగాఅనిపించలేదని,కానీ తాజా విజయం మాత్రం నమ్మశక్యంగా లేదని తెలిపాడు.వరుస విజయాలతో ఎంతో ఆత్మవిశ్వాసంగా ఉన్నారని పేర్కొన్నాడు.మరిన్ని టోర్నీల్లో విజయం సాధించాలని అనుకుంటన్నట్లు వివరించాడు.అనంతరం వావ్రింకా మాట్లాడుతూ ఆస్ట్రేలియా ఓపెన్‌ ఫైనల్‌ జరిగే సమయంలో ఫెదరర్‌కు తాను వీరాభిమాని అని చెప్పాడు.మాస్టర్స్‌ టైటిల్‌ని గెలిచిన అతి పెద్ద వయస్కుడిగా ఫెదరర్‌ 35 మరో రికార్డును నెలకొల్పాడు.గతంలో అగస్సీ 34 సంవత్సరాల వయసులో 2004లో సెన్సినాటి టైటిల్‌ దక్కించుకున్నాడు.ఇండియన్‌ వేల్స్‌ టోర్నీ మహిళల సింగిల్స్‌ విజేతగా రష్యా తార వెసీనా నిలిచారు.